मार्च १६



ठळक घटना

बारावे शतक 
 ११९० - ख्रिश्चनधर्मीयांनी इंग्लंडच्या यॉर्क शहरात ज्यू व्यक्तींचे सक्तीने धर्मांतर सुरू केले. धर्मांतर न करून घेणाऱ्यांना मृत्यूदंड दिला गेला. अनेक ज्यूंनी ख्रिश्चन होण्यापेक्षा आत्महत्त्या करणे पसंत केले.

सोळावे शतक 
 १५२१ - फर्डिनांड मॅगेलन जगप्रदक्षिणा करीत फिलिपाईन्सला पोचला

एकोणिसावे शतक 
 १८१५ - विल्यम पहिल्याने स्वतःला नेदरलॅंड्सचा राजा घोषित केले.
 १८१८ - कांचा रायादाची लढाई - होजे दि सान मार्टिनच्या स्पॅनिश सैन्याने चिलीचा पराभव केला.

विसावे शतक 
 १९२६ - रॉबर्ट गॉडार्डने पहिले द्रव-इंधनचालित रॉकेट प्रक्षेपित केले.
 १९४५ - दुसरे महायुद्ध - रॉयल एर फोर्सने तुफानी बॉम्बफेक करून जर्मनीच्या वुर्झबर्ग शहराचा २० मिनीटांत विनाश केला.
 १९६२ - १०७ प्रवासी असलेले सुपर कॉन्स्टेलेशन प्रकारचे विमान पॅसिफिक महासागरात गायब झाले.
 १९६३ - बाली बेटावरील माउंट अगुंग या ज्वालामुखीचा उद्रेक. ११,००० ठार.
 १९६८ - व्हियेतनाम युद्ध-माय लाईची कत्तल - अमेरिकेच्या सैन्याने ३५० ते ५०० व्हियेतनामी नागरिकांची हत्या केली.
 १९६९ - व्हेनेझुएलाच्या माराकैबो विमानतळावर डी.सी. ९ प्रकारचे विमान उड्डाण करताच कोसळले. १५५ ठार.
 १९७६ - युनायटेड किंग्डमच्या पंतप्रधान हॅरोल्ड विल्सनने राजीनामा दिला.
 १९७८ - तेलवाहू जहाज अमोको कॅडिझ फ्रांसच्या किनाऱ्याजवळ खडकांवर आदळले. काही वेळाने या प्रचंड जहाजाचे दोन तुकडे झाले.
 १९८८ - इराकने हलाब्जा या कुर्दिस्तानमधील शहरावर विषारी वायुने हल्ला केला. हजारो मृत्युमुखी.
 १९९३ - अमेरिकेच्या पूर्व किनाऱ्यावर प्रचंड हिमवादळ. १८४ ठार.
 १९९५ - अमेरिकेच्या मिसिसिपी राज्याने अधिकृतरीत्या गुलामगिरीची प्रथा बेकायदा ठरवली.
 १९९८ - दुसऱ्या महायुद्धाच्या काळात ज्यूंचे शिरकाण सुरू असताना त्याविरुद्ध आवाज न उठवल्याबद्दल पोप जॉन पॉल दुसऱ्याने ख्रिश्चन धर्मीयांच्या वतीने जाहीर माफी मागितली.

एकविसावे शतक 
 २००५ - सम्राट कनिष्क या एर इंडियाच्या विमानावर बॉम्बहल्ला करून ३२९ प्रवासी व कर्मचाऱ्यांना मारल्याच्या आरोपातून रिपुदमनसिंग मलिक व अजायबसिंग बागरी यांची कॅनडाच्या न्यायालयाने सुटका केली.
 २००७ - २००७ च्या विश्वचषक स्पर्धेत दक्षिण आफ्रिकेच्या हर्शल गिब्सने नेदरलॅंड्सच्या डान व्हान बुंगेच्या एका षटकात ६ षटकार मारले. हा विश्वचषक तसेच एकदिवसीय सामन्यांच्या इतिहासातील उच्चांक आहे.

जन्म 
 १७५१ - जेम्स मॅडिसन, अमेरिकेचा चौथा राष्ट्राध्यक्ष.
 १७८९ - गेऑर्ग झिमॉन ओम, जर्मन भौतिकशास्त्रज्ञ.
 १८०० - निंको, जपानी सम्राट.
 १८७७ - मोहम्मद रझा शाह पेहलवी, इराणचा शहा.
 १९४१ - रॉबर्ट ग्वेई, कोटे दि'आयव्होरचा हुकुमशहा.
 १९५९ - जेन्स स्टोल्टेनबर्ग, नॉर्वेचा पंतप्रधान.

मृत्यू 
 ४५५ - व्हॅलेन्टिनियन तिसरा, रोमन सम्राट.
 १९४५ - गणेश दामोदर सावरकर.

प्रतिवार्षिक पालन 

 राष्ट्रीय लसीकरण दिन

बाह्य दुवे

मार्च १४ - मार्च १५ - मार्च १६ - मार्च १७ - मार्च १८ - (मार्च महिना)

दिवस
ग्रेगरी दिनदर्शिका
आंतरराष्ट्रीय दिनदर्शिका
लाल दुवे असणारे लेख